LV
L 16/2
Eiropas Savienības Oficiālais Vēstnesis
18.1.2023.
(5)
Savienībā regulāri notiek baložu aerobātikas pasākumi.
Šajos pasākumos tiek savākti baloži, kas var būt no vairākām dalībvalstīm; turētāji tos no izcelsmes objektiem, kur tos parasti tur, būros pārved uz pasākuma vietu.
Putni tur tiek izlaisti lidošanas paraugdemonstrējumiem, pēc kuriem tie atgriežas būros, kuros tiek nogādāti atpakaļ uz izcelsmes objektu.
Tāpēc šos pasākumus var uzskatīt par izstādēm, kas ir līdzvērtīgas plēsīgo putnu izstādēm.
Tāpēc 67. pants būtu jāgroza, lai prasības, kas piemērojamas plēsīgo putnu medību lidošanas izstādēm, attiecinātu arī uz visām līdzvērtīgajām izstādēm un lai precizētu, kādi nosacījumi attiecas uz putnu pārvietošanu uz šādiem pasākumiem un no tiem.
(6)
Turklāt Deleģētās regulas (ES) 2020/688 71. pants prasa, lai operatori nebrīvē turētus putnus uz citu dalībvalsti pārvietotu tikai tad, ja tiem līdzi ir izcelsmes dalībvalsts kompetentās iestādes izdots veterinārais sertifikāts.
Minētais pants paredz arī noteiktas atkāpes no šā pienākuma.
Ņemot vērā 67. pantā izdarītos grozījumus, minētās izmaiņas ir jāatspoguļo 71. panta 2. un 3. punktā paredzētajās atkāpēs.
Tāpēc 71. pants būtu attiecīgi jāgroza.
(7)
Deleģētās regulas (ES) 2020/688 81. panta 2. punkts nosaka, kādam jābūt nebrīvē turēto putnu veterinārā sertifikāta saturam.
Ņemot vērā ar šo regulu 67. pantā ieviesto iespēju pārvietot nebrīvē turētus putnus, kas savākti vienā reģistrētā objektā, kurš atrodas izcelsmes dalībvalstī, ir lietderīgi precizēt, kādas prasības šajā konkrētajā gadījumā būtu jāievēro.
Tāpēc 81. panta 2. punkts būtu attiecīgi jāgroza.
(8)
Deleģētās regulas (ES) 2020/688 91. pantā ir sīki izklāstīta kompetentās iestādes atbildība par dzīvnieku veselības sertificēšanu, un konkrēti noteikumi par nebrīvē turētiem putniem ir izklāstīti minētā panta 1. punkta e) apakšpunktā.
Ir lietderīgi šos noteikumus papildināt, lai paredzētu identitātes kontrolpārbaudes un fiziskās kontrolpārbaudes, kā arī dokumentu kontrolpārbaudes, kas veicamas, kad nebrīvē turēti putni, kas paredzēti izstādei citā dalībvalstī, tiek uz laiku savākti un turēti kādā objektā sertifikācijas nolūkā.
Tāpēc 91. pants būtu attiecīgi jāgroza.
(9)
Tāpēc Regula (ES) 2020/688 būtu jāgroza,
IR PIEŅĒMUSI ŠO REGULU.
1. pants Deleģēto regulu (ES) 2020/688 groza šādi: 1) regulas 67. pantu aizstāj ar šādu:
“67. pants
Prasības attiecībā uz nebrīvē turētu putnu pārvietošanu izstāžu vajadzībām 1.
Operatori nebrīvē turētus putnus uz izstādi citā dalībvalstī pārvieto tikai tad, ja šie dzīvnieki atbilst 59. pantā paredzētajiem nosacījumiem. 2.
Operatori dalībvalstī nebrīvē turētos putnus pirms to pārvietošanas uz izstādi citā dalībvalstī var savākt vienā reģistrētā objektā, kas atrodas tajā pašā dalībvalstī, ievērojot šādus nosacījumus: a) nebrīvē turētie putni minētajā objektā uzturas ne ilgāk kā 12 stundas; b) savākšanas laikā objektā tur tikai nebrīvē turētus putnus, kas paredzēti attiecīgajai izstādei; c) visi objektā savāktie nebrīvē turētie putni tur nokļūst tieši no reģistrētiem vai apstiprinātiem objektiem, kuros tie tiek pastāvīgi turēti un kuros tie atbilst 59. pantā izklāstītajiem nosacījumiem.